stanford-oval/wikipedia huggingface dataset:
יפה ללב
חלקי הספר ומבניהם

הספר נדפס בתשעה חלקים שונים שהם מעין קונטריסים המשלימים זה את זה:
חלק א' (אזמיר תרל"ב; דפוס ן' ציון בנימין רודיטי) עוסק בענייני אורח חיים עד סימן רמ"א בשולחן ערוך וכולל רג דפים. בסוף הספר ישנן השמטות בשם "יושר לבב" וכן מפתח הנקרא מפתח של לב לפי סדר הא'-ב', מפתח חידושי דינים על סדר הש"ע והשמטות "יושר לבב" נוספות.
חלק ב' (אזמיר תרל"ו; דפוס אהרן יאושע די שיגורה) עוסק בענייני אורח חיים, מסימן א' ועד סימן תרצ"ז. באמצע הספר נדפס "קונטרס אחרון", גם הוא על חלק אורח חיים, ובסופו השמטות לקונטרס. בסוף הספר קיים מפתח על סדר הא'-ב' הנקרא "יפה מראה", ולאחריו השמטות נוספות.
חלק ג' (אזמיר תר"ם; דפוס ן' ציון בנימין רודיטי) על סדר הש"ע בחלק אורח חיים ויורה דעה ובסופו קונטרס אחרון על או"ח ויו"ד והשמטות ותיקונים לספריו אבות הראש ונפש היפה, דרוש לנישואין, לבר מצווה, והשמטות ותיקונים לספר. בסוף הספר נדפסה תשובה של הרב לטריפולי, שנשלחה לרבי יעקב רקח, מפתחות הקרויים "ערכתי נר יפה" על סדר הא'-ב' ולאחריהם השמטות ותיקונים נוספים.
חלק ד' (אזמיר תרמ"ב; דפוס אברהם פונטרימולי ויעקב פולי) עוסק בחלקים אבן העזר וחשן משפט בש"ע. באמצעו קונטרס אחרון על אבן העזר ובסופו השמטות ותיקונים.
חלק ה' (אזמיר תרמ"ד; דפוס חיים אברהם דש"ן) על חלקים אורח חיים ויורה דעה והשמטות ותיקונים גם לחידושים על אבן העזר.
חלק ו' (אזמיר תרמ"ט; דפוס חיים אברהם די שיגורה) על חלקים אורח חיים ואבן העזר
חלק ז' (אזמיר תרנ"ג; דפוס חיים אברהם דש"ן) על ארבעת חלקי השולחן ערוך.
חלק ח' (אזמיר תרנ"ו; דפוס מרדכי די יצחק בארקי) על אורח חיים אבן העזר וחשן משפט. עם הספר נכרך גם חיבור יפה לעיניים על אגדות התלמוד.
חלק ט' (אזמיר תרס"ו;דפוס חיים אברהם די שיגורה) על כל חלקי השולחן ערוך, וכן דרושים להספד, לשבת הלבשה, לשבת תשובה, לשבת הגדול, לשבת זכור ובסופו חיבור על התורה עד סוף ספר שמות.
השמטות לסדרה נדפסו בסוף ספר פדה את אברהם (אזמיר תרנ"ד) לאחיו של רבי יצחק, הרב אברהם פאלאג׳י.
בשנת התשע"זיצא הספר על ידי הוצאת מכון הכתר במהדורה מוערת לאחר שאוחדו כל החלקים וסודרו על פי סדר השולחן ערוך.
הערות שוליים

↑  ראשי תיבות של ה׳ יחיהו וישמרהו
↑  דף ץ עמוד א'
↑  דף קכז עמוד א'
↑  דף קלה עמוד א
↑  דף קמ"א עמוד א'
↑  דף קן עמוד א'
↑  דף מב עמוד ב
↑  דף סט עמוד ב'
כאן קול המוזיקה

| --- | --- |

 פרטי התחנה
 סוג:  רדיו ממלכתי
 שפה:  עברית
 מדינה:  ישראל ישראל
 תקופת הפעילות:  מ-15 במאי 2017
 אזורי קליטה ותדרים
 אזור קליטה:  אילת, חיפה והסביבה, באר שבע וצפון הנגב
 נקלט בתדר:  98.5FM
 אזור קליטה:  תל אביב והסביבה, מרכז הנגב, צפון בקעת הירדן, אצבע הגליל
 נקלט בתדר:  97.2FM
 אזור קליטה:  ירושלים והסביבה
 נקלט בתדר:  103.7FM,‏ 91.3FM
 אזור קליטה:  מרכז הארץ, דרום הערבה, צפת והגליל
 נקלט בתדר:  91.3FM
 אתר התחנה
כאן קול המוזיקה היא תחנת רדיו ישראלית, השייכת לתאגיד השידור הישראלי, שמשדרת מוזיקה קלאסית, ג'אז ומוזיקה אמנותית על כל גווניה השונים. התחנה החליפה את קול המוזיקה של קול ישראל שברשות השידור.
המנצחת וזמרת הסופרן יעל צ'רני שימשה כמנהלת התחנה עד פרישתה מהתפקיד באפריל 2018. צ'רני ניהלה אומנותית והגישה לסירוגין את "אתנחתא בצבע" ששודרה ב"קול המוזיקה" בין השנים 2013–2014.
בשנת 2018 השמיעה התחנה מערכה שלמה מתוך אופרה שכתב המלחין הגרמני ריכרד וגנר, בניגוד למדיניות השידור הציבורי שלא להשמיע מיצירותיו בשל דעותיו האנטישמיות. בעקבות הביקורת הודיעה הנהלת התאגיד כי הייתה זו החלטה שגויה.
בראשית שנת 2020 התמנה עומר פרנקל לעורך בכיר של התחנה. פרנקל מוביל שינוי במדיניות התחנה שבמרכזו שידור מוזיקה קלה יותר מכפי שהיה נהוג ב"כאן קול המוזיקה" לפני מינויו לתפקיד (וגם ב"קול המוזיקה" ההיסטורי). בהתאם, במשך רוב שעות השידור מושמעת רק מוזיקה קלה ואפילו לא קלאסית, כשמוזיקה רצינית יותר מושמעת למשכי זמן קצרים, ולרוב רק חלקים מתוך היצירות. מדיניותו שנויה במחלוקת. בתקופה יולי 2019 עד יוני 2020 הייתה חשיפת כאן קול המוזיקה בשיעור 4.1%, ובתקופת יולי 2020 עד יוני 2021 רק 3.8%, כלומר ירידה של 7.3% בשיעור החשיפה. לאחר מכן שב שיעור החשיפה לעלות.
בשנת 2021 עודכן שם התחנה מ"כאן קול המוסיקה" ל"כאן קול המוזיקה".
הערות שוליים

1 2 3 4  תדרים וערוצי קליטה
↑   איתי שטרן, חגי חיטרון, "כאן קול המוזיקה" הפר את החרם על וגנר, באתר הארץ, 1 בספטמבר 2018
↑  ענת ביין-לובוביץ', ‏ממשיך להשתנות: שורה של מינויי בכירים ושינויים מבניים ברדיו "כאן" | בלעדי, באתר גלובס, 13 בדצמבר 2019
↑  "כשדניאל בארנבוים ניצח על תזמורת השטאזי מברלין", אתר "הארץ"
""צפינו ביקורת, לא חשבנו שתהיה אלימה": "קול המוזיקה" משתנה והמאזינים לא שותקים", אתר "הארץ"
↑  "TGI ישראל סקר בוגרים - נתוני חשיפה לעיתונות - השוואה שנתית - יולי 2020 -יוני 2021 לעומת יולי 2019 -יוני 2020", אתר "TNS"
↑   אמיר מנדל, איך נהפכה כאן קול המוזיקה להצלחה מפתיעה, באתר הארץ, 31 במרץ 2024
| ישראל שידור רדיו בישראל |
| --- | --- | --- |
| תאגיד השידור הישראלי (קול ישראל) | כאן תרבות • כאן ב • כאן גימל • רדיו מַכַּאן • VoisFarsi • כאן רק"ע • כאן 88 • כאן קול המוזיקה • כאן מורשת • הרדיו החינוכי |  |
| צה"ל | גלי צה"ל • גלגלצ |  |
| הרשות השנייה לטלוויזיה ולרדיו (רדיו אזורי) | אקו 99FM • רדיו א-שמס • רדיו 90FM • רדיו דרום • רדיו חיפה • רדיו ירושלים • רדיו לב המדינה • 103fm • רדיו קול ברמה • רדיו קול הים האדום • רדיו קול חי • רדיו קול רגע • רדיו תל אביב • 104.5FM רדיו צפון • רדיו א-נאס • רדיוס 100FM • תדרי הפיצול: 99.5 חמ-אש • הדיבור החם בדרום • פרוויה רדיו • קול פליי • קול חי מיוזיק |  |
| הרשות השנייה לטלוויזיה ורדיו – איו"ש | גלי ישראל |  |
| שידורי רדיו באינטרנט | הקצה |  |
| תחנות רדיו שנסגרו | תחנות רדיו שנסגרו |  |
| רשות השידור (קול ישראל) | רשת א' • רשת ב' • רשת ג' • רשת ד' (קול ישראל בערבית) • רשת ה' (קול ישראל בפרסית) • רק"ע • 88FM • קול המוסיקה • רשת מורשת • הרדיו החינוכי • קול ציון לגולה • הגל הבטוח |  |
| רדיו פיראטי | ערוץ 7 • קול השלום • רדיו כל האמת |  |
| שידורי רדיו באינטרנט | רדיו ynet |  |
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
לבוקניה

| לבוקניה |
| --- | --- |
 שחזור של לבוקניה
תקופה
קרטיקון עליון, 73 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: לבוקניה
מינים
 Labocania anomala
שם מדעי
 Labocania ‏מולנר, 1974

לבוקניה (שם מדעי: Labocania) הוא סוג של דינוזאור תרופוד אוכל בשר מקבוצת הטירנוזאורים, אשר חי באמריקה הצפונית במהלך הקרטיקון לפני 73 מיליון שנה (הקמפן). הוא התגלה בבאחה קליפורניה שבמקסיקו ותואר בידי ראלף מולנר ב-1974. המאובנים שלו נחשפו בידי משלחת של חברת נשיונל ג'יאוגרפיק ושל מוזיאון מחוז לוס אנג'לס להיסטוריה של הטבע מלוס אנג'לס בראשות הגאולוג ויליאם ג'. מוריס (William J. Morris) לבאחה קליפורניה. השלד של התרופוד נחשף בתצורת לה בוקנה רוחה (אנ') שמשמעותם: "שפך הנהר האדום", מהם קיבל הדינוזאור את שמו. בסוג נכלל מין אחד - Labocania anomala, שפירושו: "חריג".
מאפיינים

הלבוקניה היה דינוזאור גדול בעל מלתעות חזקות עם עוצמת נשיכה גדולה, והוא היה קרובו של הטירנוזאורוס. החוקר גרגורי ס. פאול מעריך שאורכו הכולל הגיע לאורך 7 מטרים ומשקלו עד ל-1.5 טונות. החוקרים מולינה-פרס ולרמנדי העריכו ב-2016 שאורכו הגיע ל-8.2 מטרים ומשקלו ל-2.6 טונות. עם זאת הממצאים שלו היו חלקיים וקשה להעריך מהם גודל שלם. ממצאיו כללו שברי גפיים, עצמות קרסול וכפות רגליים, אגן ירכיים מעוך ושרידי שיניים ולסת תחתונה. העצמות שלו התערבבו עם דינוזאור דמוי הדרוזאור שאולי שימש לו כטרף, אך נהרג לצידו.
מבנה הדינוזאור דמה מאוד לטירנוזאור, אך היה קל יותר ובעל רגליים קצרות יותר. עקב מיעוט המאפיינים הייחודיים, ישנם חוקרים הרואים בו קרוב של הנאוונאטוריים או הקרכרודונטוזאוריים ואף לאבליזאוריים מאמריקה הדרומית.
לאו האחד עשר

סמלו
האפיפיור לאו האחד עשר (בלטינית: Leo XI; ‏2 ביוני 1535 - 27 באפריל 1605), כיהן מ-1 באפריל 1605 ועד מותו, והיה בין האפיפיורים עם תקופת הכהונה הקצרה ביותר.
ביוגרפיה

נולד ב-2 ביוני 1535 כאלסנדרו אוטביאנו דה מדיצ'י לבית מדיצ'י בפירנצה, שהשתייכה לדוכסות פירנצה, שהייתה בשליטת משפחתו. הוריו היו פרנצ'סקה סביאטי ואוטאביאנו דה מדיצ'י, שהיה אחיינו של האפיפיור לאו העשירי. אביו של אלסנדרו נפטר כשהוא היה ילד, והוא למד בביתו של כומר דומיניקני, וינצ'נצו ארקולנו.
אלסנדרו רצה לפנות ללימודי כמורה, אולם אמו התנגדה לרעיון, בשל היותו הזכר היחיד במשפחה, ובשל כך שלחה אותו לבית הדוכס הגדול של טוסקנה, שם הוסמך כאביר מסדר סן סטפנו. מאוחר יותר, בשנת 1560 הוא נסע לרומא, שם הוא התחיל ידידות שנמשכה לאורך כל חייו עם פיליפ נרי. אמו של אלסנדרו נפטרה בשנת 1566, ולאחר מכן הוא המשיך בלימודי הדת, וב-22 ביולי 1567 הוא הוסמך ככומר.
אלסנדרו שימש כשגרירו של האפיפיור פיוס החמישי בפירנצה מ-1569 עד 1584. בשנת 1573 התמנה על ידי האפיפיור גרגוריוס השלושה עשר לבישוף פיסטויה, ובשנת 1574 הוא מונה לארכיבישוף פירנצה.
בשנת 1583 הוא מונה לקרדינל על ידי האפיפיור סיקסטוס החמישי, ובשנת 1596 הוא נשלח על ידי האפיפיור קלמנס השמיני לצרפת - לחצרה של מארי דה מדיצ'י, שם שהה עד לשנת 1598.
ב-14 במרץ 1605, אחד-עשר יום לאחר מותו של קלמנס השמיני, החלה הקונקלווה לבחירתו של האפיפיור החדש. בין המועמדים הבולטים לאפיפיורות היו ההיסטוריון צ'זארה בארוניוס והישועי המפורסם רוברטו בלרמינו. אולם, פייטרו אלדוברנדיני, מנהיג המפלגה האיטלקית בקרב הקרדינלים, הצטרף לקרדינלים הצרפתיים והביא לבחירתו של אלסנדרו, כנגד המשאלה המפורשת של פליפה השלישי, מלך ספרד. נאמר כי אנרי הרביעי, מלך צרפת אמר כי הוא השקיע 300,000 דוקטים בקידום המועמדות של אלסנדרו.
ב-1 באפריל 1605 נבחר הקרדינל אלסנדרו דה מדיצ'י כאפיפיור, והוא בחר להיקרא לאו האחד עשר, לכבוד דודו האפיפיור לאו העשירי. ב-10 באפריל הוכתר אלסנדרו לאפיפיור על ידי הפרוטודאקון, הקרדינל פרנצ'סקו ספורצה, וב-17 באפריל הוא עבר להתגורר בבזיליקת יוחנן הקדוש. כתוצאה מהטקס נחלש לאו האחד עשר והצטנן, וב-27 באפריל הוא מת. לאו האחד עשר כונה פאפא לאמפו ("אפיפיור הברק"), מכיוון שהאפיפיורות שלו הייתה כל כך קצרה.
ראו גם

בית מדיצ'י
לאנדרו פארדס

לאנדרו דניאל אלן גונזלס פארדס (בספרדית: Leandro Daniel Alan Gonzáles Paredes, נולד ב-29 ביוני 1994) הוא כדורגלן ארגנטינאי המשחק בעמדת הקשר ברומא ובנבחרת ארגנטינה.
קריירת מועדונים

פארדס ערך את הופעת הבכורה שלו בבוקה ג'וניורס ב-6 בנובמבר 2010 בניצחון החוץ 0–2 על ארחנטינוס ג'וניורס. ב-29 בינואר 2014 הושאל לקייבו ורונה לשארית עונת 2013-14.
ב-19 ביולי פארדס הושאל לרומא מבוקה ג'וניורס עם אופציית רכישה. חודשיים לאחר מכן הוא ערך את הופעת הבכורה שלו במדי רומא כאשר נכנס כמחליף בניצחון הבית 0–2 על הלאס ורונה. ב-8 בפברואר 2015 כבש פארדס את שערו הראשון בקבוצה בניצחון 1–2 על קליארי. ביוני 2015 רומא הודיעה על מימוש אופציית הרכישה והחתימה את פארדס בעבור 6 מיליון אירו. באותה העונה הושאל לאמפולי.
ביולי 2017 הוחתם בזניט סנקט פטרבורג הרוסית ל-4 שנים, תמורת 23 מיליון יורו. את שערו האירופי הראשון הבקיע פארדס ב-7 בדצמבר במסגרת הליגה האירופית בניצחון החוץ 1–3 נגד ריאל סוסיאדד.
לאחר שמועות רבות על התעניינות בו מצד מילאן וצ'לסי, ב-24 בינואר 2019 נודע כי חתם בפריז סן-ז'רמן מליגת העל הצרפתית תמורת 47 מיליון יורו.
ב-31 באוגוסט 2022 הושאל פארדס ליובנטוס לעונה אחת עם אופציית רכישה.
ב-16 באוגוסט 2023 פארדס חותם לשנתיים ברומא עם אופציה לעונה נוספת.
תארים

אליפות רוסיה: 2018/2019
אליפות צרפת (3): 2018/2019, 2019/2020, 2021/2022
הגביע הצרפתי: 2019/2020, 2020/2021
גביע הליגה הצרפתית: 2019/2020
הסופר קאפ הצרפתי: 2019, 2020, 2022
תארים > נבחרת ארגנטינה

קופה אמריקה: 2021
גביע העולם: 2022
הנבחרת המצטיינת בקופה אמריקה: 2019
לבורנט

לבורנט
לַבּוֹרַנְט או מַעְבְּדָן הוא אדם, בעל תואר מתאים, העוסק בניהול מעבדה ובפיקוח על העבודה ועל הניסויים שמתבצעים בה.
הלבורנט דואג להכין חומרים בתחילת כל ניסוי, לארגן כלים ואף לעיתים קרובות לבצע ולהדגים את הניסוי. תפקיד הלבורנט הוא סידור המעבדה, הכנת החומרים והכלים וביצוע הניסויים והפיקוח עליהם.
בקופות החולים, לבורנטים ולבורנטיות לוקחים דגימות שונות (כגון דם, שתן, כיח) מן הנבדקים, וכמה שעות מאוחר יותר בודקים אותו.
בתי ספר יסודיים ועל יסודיים, בהם יש מעבדות, מעסיקים לבורנטים. כיוון שישנן מגמות לימוד שונות, וניסויים מתחומי דעת שונים (פיזיקה, כימיה, ביולוגיה, אקולוגיה), הרי שלרוב הלבורנט צריך להבין בתחומי דעת אלו.
לבופלוקסצין

|  נתונים כימיים |
| --- | --- |
 מסה מולרית:  361.144 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון C 
 מזהים
 קוד ATC:  J01MA12, S01AE05 
 מספר CAS:  100986-85-4
 PubChem:  149096
 ChemSpider:  131410
 
המבנה הכימי של לבופלוקסצין
לבופלוקסצין (באנגלית: levofloxacin) היא אנטיביוטיקה רחבת-טווח ממשפחת הפלואורוקווינולונים ומיועדת לטיפול בזיהומים בקטריאליים הנגרמים על ידי חיידקים הרגישים ללבופלוקצין (בעלי סימון גרם שלילי וסימון גרם חיובי).
דוגמאות לשימושים כוללות דלקת של הסינוסים, זיהומים במערכת הנשימה התחתונה, זיהומים בדרכי השתן והכליות וכן זיהומים בעור וברקמות רכות.
מנגנון הפעולה - לבופלוקסצין, כמו קווינולונים אחרים פועלת על ידי עיכוב הפעילות של 2 הסוגים של האנזים טופואיזומרז (בעיקר דנ"א ג'יראז וטופואיזומרז 4). טופואיזומרז 4 הוא הכרחי להפרדת הדנ"א ולצורך שכפול הבקטריה במהלך החלוקה וכאשר הוא מעוכב, הבקטריה אינה יכולה להתחלק. דנ"א ג'יראז אחראי לפיתול העל של הדנ"א כך שיתאים לסליל החדש שנוצר. שני המנגנונים ביחד גורמים להרג החיידק כך שפעילות האנטיביוטיקה היא בקטריוצידית.
רוב תופעות הלוואי לתרופה הן מתונות עד קלות וכוללות: בחילות, הקאות ועצירות. עם זאת נצפו גם תופעות לוואי חמורות יותר.
התרופה נמכרת בישראל תחת השמות טאבניק ולבו.
ישיבת ברכת יצחק

| --- | --- |

 ישיבה
 השתייכות:  ישיבה ליטאית
 תקופת הפעילות:  ה'תשמ"ח (1988) – הווה
 מייסדים:  הרב יעקב פרידמן
 בעלי תפקידים
 ראש הישיבה:  הרב אבינועם פוסטבסקי
 סגל:  הרב שמעון סנדומירסקי - משגיח, הרב יהודה כהן - ראש קיבוץ
 תלמידים
 :  100
 מיקום
 מיקום:  אור יהודה
 מדינה:  ישראל ישראל
 קואורדינטות:  32°01′24″N 34°51′18″E﻿ / ﻿32.023222222222°N 34.854972222222°E﻿ / 32.023222222222; 34.854972222222
  מפת מיקום  מפה דינמית   (למפת גוש דן מוגדלת) ישיבת ברכת יצחק(למפת גוש דן רגילה) ישיבת ברכת יצחק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ברכת יצחק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת ברכת יצחק  he ישיבת ברכת יצחקhe ישיבת ברכת יצחקמפת __ אור יהודה (in English: Or Yehuda) [‌גוש דן וסביבותיו‌]מצפון: __ רמת גן (in English: Ramat Gan), __ מחנה דורי (in English: Tel HaShomer Base), __ קריית אונו (in English: Kiryat Ono) ממזרח: __ יהוד-מונוסון (in English: Yehud-Monosson) מדרום: __ נמל התעופה בן-גוריון (in English: Ben Gurion Airport), __ מועצה אזורית שדות דן (in English: Sdot Dan Regional Council) ממערב: __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
ישיבת ברכת יצחק היא ישיבה גדולה חרדית-ליטאית השוכנת באור יהודה.
פעילות

הישיבה הוקמה בשנת ה'תשמ"ח (1988) על ידי הרב יעקב פרידמן שהקים ישיבות רבות. בראשות הישיבה העמיד את הרב אבינועם פוסטבסקי.
הרב חזקיהו מישקובסקי מוסר גם הוא לעיתים שיחות מוסריות. עד לפטירתו של הרב אהרון לייב שטיינמן הישיבה הייתה תחת חסותו, והיה נוהג למסור בה שיעור אחת לשנה בחנוכה, אחד מבעלי התפילה בימים הנוראים  היה הרב יצחק לווינשטיין מקורבו האישי של הרב שטיינמן.
בעבר מנתה הישיבה כשלש מאות בחורים, אך כיום (תשע"ח) הישיבה מונה כמאה בחורים.
לישיבה יש כמה מאפיינים עליהם ניתן דגש מיוחד ובהם שיטות המוסר. בישיבה שיחות מוסריות רבות ומגוונות חלקן הגדול כ"וועד" מיוחד למניין מצומצם של לומדים, כדי להכין את הלומדים לעמידה באתגרי החיים בעולם תוך ביקורת בונה.
בוגרים רבים של הישיבה מכהנים כרבנים בקהילות בארץ ובעולם וכן כראשי ישיבות, ר"מים ומלמדים.
הישיבה משתפת פעולה עם האוכלוסייה המקומית. במסגרת זו הרב פוסטבסקי ורבנים נוספים מבוגרי הישיבה מוסרים שעורי תורה בבתי כנסת באור יהודה, הרב פוסטבסקי גם נשא דברים בהתוועדויות של בית חב"ד המקומי.
בישיבה קיים כולל אברכים ראשי בראשות רבני הישיבה וכן כולל נוסף בו לומדים אברכים בבית המדרש אך לא בממשק לימודי עם הלימוד בישיבה. בעבר היה הכולל הנוסף מסונף לרשת הכוללים יששכר באהליך אך בשנים האחרונות הרשת הפסיקה את תמיכתה בכולל זה.
יחסי טורקמניסטן–יפן

| יחסי טורקמניסטן–יפן |
| --- | --- |
טורקמניסטן: יפן


טורקמניסטן: יפן
שטח (בקילומטר רבוע)
488,100: 377,915
אוכלוסייה
7,525,648: 123,588,993
תמ"ג (במיליוני דולרים)
59,887: 4,212,945
תמ"ג לנפש (בדולרים)
7,958: 34,088
משטר
דיקטטורה סמכותנית חד מפלגתית (רשמית - רפובליקה נשיאותית): מונרכיה חוקתית

ראש ממשלת יפן שינזו אבה (מימין) נפגש עם נשיא טורקמניסטן גורבנגולי ברדימוחמדוב בעת ביקורו ביפן לרגל הכתרת נארוהיטו, קיסר יפן, 2019
יחסי טורקמניסטן–יפן הם היחסים הדיפלומטיים בין טורקמניסטן לבין יפן. שתי המדינות כוננו יחסים דיפלומטיים רשמיים באפריל 1992, כשנה לאחר עצמאותה של טורקמניסטן.
השוואה מדינית

| מדינה | טורקמניסטן טורקמניסטן | יפן יפן |
| --- | --- | --- |
|  שם בשפה הרשמית | בטורקמנית: Türkmenistan ברוסית: Туркмения | ביפנית: 日本 |
סמל: 
 דגל: 
מפה: 
| עיר בירה | אשגבאט קואורדינטות של הבירה = 37°58′N 58°20′E﻿ / ﻿37.967°N 58.333°E﻿ / 37.967; 58.333 | טוקיו קואורדינטות של הבירה = 35°41′N 139°46′E﻿ / ﻿35.683°N 139.767°E﻿ / 35.683; 139.767 |
| הקמה | מברית המועצות 27 באוקטובר 1991 | המאה ה-7 לפנה"ס |
| אוכלוסייה | 5,528,627 נפש (יולי 2020) | 125,507,472 נפש (יולי 2020) |
| צפיפות האוכלוסייה | 11.33 נפש לקמ"ר | 332.11 נפש לקמ"ר |
| שטח | 488,100 קמ"ר | 377,915 קמ"ר |
| אחוז שטח המים | זניח | 0.8% |
| שפות | טורקמנית (רשמית) רוסית (בין-עדתית). | יפנים (לאומית); אין שפה רשמית במדינה. |
| דת | 89% מוסלמים 9% נוצרים אורתודוקסים 2% אחר | 51.82% שינטו 34.9% בודהיזם 4.0% כתות שינטו 2.3% נצרות 7.0% לא ענו |
| תמ"ג | 103,700 מיליון $ | 5,443,000 מיליון $ |
| תמ"ג לנפש | 18,75 $ | 43,368 $ |
| מדד הפיתוח האנושי (HDI) | 0.710 (גבוה) | 0.909 (גבוה מאוד) |
נציגויות דיפלומטיות

טורקמניסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
יפן מיוצגת בטורקמניסטן בדרג השגרירות באמצעות שגרירות רשמית שהיא מחזיקה באשגבאט, בירת המדינה.
סחר

בשנת 2018 שוויו של הייצוא הטורקמני ליפן עמד על 22 מיליון ין וכלל בעיקר ירקות וחומרים צמחיים אחרים. באותה השנה, שוויו של הייבוא הטורקמני מיפן עמד על 1.9 מיליארד ין וכלל בעיקר מכונות, מכוניות, חלקי רכב ומוצרים אופטיים.
יפנים בטורקמניסטן

על פי הלשכה היפנית המרכזית לסטטיסטיקה, באוקטובר 2017 התגוררו בטורקמניסטן שבעים ואחד אזרחים יפניים.
כארון (ירח)
הערות שוליים

↑  אבי בליזובסקי, ‏ניו הוריזונס חשפה: קוטרו של פלוטו 2,370 ק"מ, באתר "הידען", 14 ביולי 2015
↑  . "Gazetteer of Planetary Nomenclature". IAU Working Group for Planetary System Nomenclature
↑  הטכניון, ‏מחקר חדש שופך אור על היווצרותה של החגורה הטקטונית סביב כארון, ירחו של פלוטו, באתר "הידען", 13 במאי 2017
↑  How big is Pluto, New Horizons settles decades long debate, אתר נאס"א, 11 ביולי 2015
↑  אתר ה-IAU המגדיר איך נותנים שמות ומי הם כוכבי לכת ננסיים במערכת השמש
| --- | --- |
בקרת זהויות :  NLI: 987007558753805171  GND: 4473110-3  LCCN: sh95007255  NKC: ph314908  VIAF: 315160640   WorldCat (עם VIAF): 315160640
ישיבת ברכת התורה

ערך זה עוסק בישיבה גבוהה לבני חו"ל. אם התכוונתם לישיבה גבוהה - הסדר ביישוב שבי שומרון שנקראה בעבר בשם זה ושינתה את זה, ראו .
| --- | --- |

 ישיבה
 תקופת הפעילות:  1989–הווה (כ־35 שנים) 
 מיקום
 מדינה:  ישראל ישראל
 קואורדינטות:  31°46′31″N 35°13′50″E﻿ / ﻿31.77521944°N 35.23044444°E﻿ / 31.77521944; 35.23044444
 www.bircas.org
  (למפת ירושלים העתיקה מוגדלת) ישיבת ברכת התורה(למפת ירושלים העתיקה רגילה) ישיבת ברכת התורה(למפת ירושלים רגילה) ישיבת ברכת התורה(למפת ירושלים מוגדלת) ישיבת ברכת התורה
 
ישיבת ברכת התורה היא ישיבה גבוהה הממוקמת בעיר העתיקה של ירושלים, המיועדת לתושבי חו"ל דוברי אנגלית.
היסטוריה

הישיבה נוסדה בשנת 1989 בבניין המקורי של ישיבת עץ חיים, הממוקם מול בית הכנסת החורבה בעיר העתיקה. הישיבה משכה אליה בתחילה בעיקר בעלי מקצועות בלי רקע תלמודי חזק. בשנת 2000 עברה הישיבה למבנה חדש ברחוב אור החיים, סמוך לקארדו.
החל משנת 2005 לומדים בישיבה גם תלמידים אמריקאים צעירים יותר שכבר למדו שנה בישראל. בשנת 2009 פתחה הישיבה גם תוכנית לתלמידי שנה א'. התלמידים מגיעים מארצות הברית, קנדה, אירופה ודרום אפריקה.
בלימוד הגמרא נוקטת הישיבה בשיטה ייחודית המבוססת על הספר "דרכי הגמרא" מאת הרב יצחק קנפנטון ועל הספרים "דרך תבונות" ו"ספר ההיגיון" מאת רבי משה חיים לוצאטו. הרב גרין פיתח שיטה זו לבקשתו של הרב מרדכי גולדשטיין. כל תוכניות הלימוד כוללות בחינות חובה.
חלק מצוות הישיבה הם בוגריה.
הישיבה מקיימת מדי כחודשיים ימי עיון לנשים שאורכם כשבוע.
גלריית תמונות

מקום השיעורים
הכניסה לישיבה
לימודים בישיבה
כריסטופר אולסון

מאטס כריסטופר אולסון (בשוודית: Mats Kristoffer Olsson; נולד ב-30 ביוני 1995 בנורשפין שבשוודיה) הוא כדורגלן שוודי המשחק בעמדת הקשר בקבוצת מיטיולן מליגת העל הדנית ובנבחרת שוודיה.
קריירת מועדונים

אולסון גדל במחלקות הנוער של IK סלפינר, נורשפין וארסנל. ב-25 בספטמבר 2013 ערך את הופעתו היחידה במדי הקבוצה הבוגרת של ארסנל, בניצחון על וסט ברומיץ' אלביון במסגרת הסיבוב השלישי של גביע הפוטבול ליג לעונת 2013/2014.
ב-2 בספטמבר 2014 הושאל למיטיולן מליגת העל הדנית, וב-27 בדצמבר חתם על חוזה קבוע לשלוש שנים וחצי במועדון. בסך הכל ערך 50 הופעות ליגה במדי המועדון, בהן הבקיע שני שערים, וזכה עם המועדון באליפות דנמרק לעונת 2014/2015.
ב-31 בינואר 2017 חתם אולסון בא.י.ק סולנה מליגת העל השוודית. הוא שיחק במועדון במשך שתי עונות, בהן ערך 58 הופעות ליגה והבקיע שבעה שערים. בהמשך שיחק בקרסנודאר מליגת העל הרוסית, ובאנדרלכט מליגת העל הבלגית.
ב-31 באוגוסט 2022 הושאל אולסון למיטיולן מליגת העל הדנית. ב-3 ביולי 2023 חתם על חוזה קבוע במועדון.
קריירה בינלאומית

ב-8 בינואר 2017 ערך אולסון את הופעת הבכורה שלו בנבחרת שוודיה, בהפסד 2-1 לנבחרת חוף השנהב במשחק ידידות.
הוא נכלל בסגל הנבחרת לטורניר יורו 2020, וערך ארבע הופעות בטורניר.
תארים

אליפות דנמרק (1): 2014/2015
אליפות שוודיה (1): 2018
אליפות אירופה עד גיל 21 (1): 2015
הערות שוליים

↑  Olsson joins FC Midtjylland on loan באתר הרשמי של ארסנל, 2 בספטמבר 2014 (באנגלית)
↑  Lang kontrakt til svensk teenage-talent בארת הרשמי של מיטיולן, 27 בדצמבר 2014 (בדנית)
↑  Kristoffer Olsson klar för AIK Fotboll באתר הרשמי של א.י.ק סולנה, 31 בינואר 2017 (בשוודית)
↑  https://www.aikfotboll.se/nyheter/kristoffer-olsson-lamnar-aik-fotboll Kristoffer Olsson lämnar AIK Fotboll] באתר הרשמי של א.י.ק סולנה, 7 בינואר 2019 (בשוודית)
↑  "КРАСНОДАР" ДОСТИГ ДОГОВОРЕННОСТИ О ТРАНСФЕРЕ КРИСТОФФЕРА ОЛССОНА באתר הרשמי של קרסנודאר, 7 בינואר 2019 (ברוסית)
↑  https://www.rsca.be/en/WelcomeKristoffer SWEDISH MIDFIELDER KRISTOFFER OLSSON JOINS RSC ANDERLECHT] באתר הרשמי של אנדרלכט, 21 ביולי 2021 (באנגלית)
↑  FC MIDTJYLLAND HENTER KRISTOFFER OLSSON באתר הרשמי של מיטיולן, 31 באוגוסט 2022 (בדנית)
↑  KRISTOFFER OLSSON MAKES PERMANENT SWITCH TO FC MIDTJYLLAND באתר הרשמי של אנדרלכט, 3 ביולי 2023 (באנגלית)
| נבחרת שוודיה – יורו 2020 |
| --- | --- | --- |
|  1 אולסן •  2 לוסטיג •  3 לינדלף •  4 גרנקוויסט •  5 בנגטסון •  6 אוגוסטינסון •  7 ס. לארסון •  8 אקדל •  9 ברג •  10 פורסברג •   11 איסק •  12 יוהנסון • 13 סוונסון •  14 הלנדר • 15 סמה • 16 קראפט • 17 קלאסון • 18 יאנסון • 19 סוונברג • 20 כ. אולסון • 21 קולוסבסקי • 22 קוואיסון • 23 נורדפלט • 24 דניאלסון • 25 ג'. לארסון • 26 קאז'יסט • מאמן: אנדרסון |  1 אולסן •  2 לוסטיג •  3 לינדלף •  4 גרנקוויסט •  5 בנגטסון •  6 אוגוסטינסון •  7 ס. לארסון •  8 אקדל •  9 ברג •  10 פורסברג •   11 איסק •  12 יוהנסון • 13 סוונסון •  14 הלנדר • 15 סמה • 16 קראפט • 17 קלאסון • 18 יאנסון • 19 סוונברג • 20 כ. אולסון • 21 קולוסבסקי • 22 קוואיסון • 23 נורדפלט • 24 דניאלסון • 25 ג'. לארסון • 26 קאז'יסט • מאמן: אנדרסון | שוודיה |
לורדוזאורוס

| לורדוזאורוס |
| --- | --- |
 
תקופה
קרטיקון תחתון, 121–112 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
משפחה:: איגואנודונטידים
סוג:: לורדוזאורוס
מין:: Lurdusaurus arenatus
שם מדעי
 Lurdusaurus ‏טקה וראסל, 1999

לורדוזאורוס (שם מדעי: Lurdusaurus; פירוש השם: "לטאה כבדה") הוא סוג דינוזאור צמחוני הקרוב למשפחת ההדרוזאוריים שהיה קרובו של האורנוזאורוס. הוא התגלה במרכז הסהרה בטנרה שבניז'ר במשלחת מ-1965 של החוקר פיליפ טקה (אנ') שגילתה מספר ממצאים כולל של האורניתופוד המוזר. משמעות שמו מלטינית: "lurdus" - כבד ו-"saurus" - לטאה/זוחל. שם המין היחיד בסוג, Lurdusaurus arenatus פירושו: "arenatus" - חול, עקב הימצאו במדבר טנרה מכוסה הדיונות.
דינוזאור זה בחייו הגיע לגובה 2 מטרים, לאורך 9 מטרים ולמשקל של 5.5 טונות בממוצע. האצבעות שלו היו מכוסות ברפידות בדומה לאלה של גמלים, מבנה שהתאים לחציית מדבריות והוא היה בעל גפיים אחוריות כבדות מעט יותר מהקדמיות, מה שאומר שאולי נע על שתיים בעת סכנה. המבנה שלו לא הזכיר מאוד הדרוזאור אמיתי, אלא היה בעל גוף שטוח יחסית שהזכיר אנקילוזאור, והחוקר תומאס ר. הולץ הבן הציע שהיה חצי אמפיבי בדומה להיפופוטם.
בתקופה בה חי היה המדבר גשום בהרבה מכיום וכלכל יצורי מים שונים ביניהם דגים גדולים, דינוזאורים גדולים כמו הסוקומימוס, הניז'רזאורוס או האורנוזאורוס וכן התנינאי הענקי סרקוסוכוס שאולי היה טורפו לצד מיני קרכרודונטוזאוריים מקומיים.